Multirama

Η Multirama ήταν ελληνική εταιρεία λιανικής πώλησης ηλεκτρονικών υπολογιστών, η οποία ιδρύθηκε το 1957 ως βιοτεχνία νεωτερισμών και ειδών προικός. Μετονομάστηκε σε Mulitrama το 1996 με την ίδρυση του πρώτου εξειδικευμένου καταστήματος ηλεκτρονικών υπολογιστών στη Θεσσαλονίκη. Έκλεισε το 2013.

Ιστορικό
Η Αθηναϊκή Ανώνυμος Εταιρεία Εμπορίου και Βιομηχανίας Υφασμάτων ιδρύθηκε το 1957 με την αρχική επωνυμία «Αθηναία», με κύριο αντικείμενο την εμπορία παντός είδους υφασμάτων και ειδών νεωτερισμού, καθώς και τη συμμετοχή σε άλλες ομοειδείς εμπορικές ή βιομηχανικές επιχειρήσεις.  

Το 1968 ο σκοπός της εταιρείας διευρύνθηκε ώστε να περιλαμβάνει και τη βιομηχανοποίηση υφασμάτων, ενώ το 1972 οι μετοχές της εισήχθησαν στην Κύρια Αγορά του Χρηματιστηρίου Αξιών Αθηνών. Το 1977 η εταιρεία απορρόφησε τη βιομηχανία «Ελληνική Α.Ε.».  

Παράλληλα, ανέπτυξε δίκτυο καταστημάτων λιανικής πώλησης στην Αθήνα και στον Πειραιά, επεκτείνοντας σταδιακά τη δραστηριότητά της από τη χονδρική και λιανική πώληση υφασμάτων και σε έτοιμα ενδύματα δικής της παραγωγής, ελληνικών βιοτεχνιών αλλά και εισαγόμενα.  

Multirama
Το 1996, ο Όμιλος Εταιρειών Γερμανός δημιούργησε την αλυσίδα καταστημάτων Multirama, το πρώτο εξειδικευμένο δίκτυο λιανικής στον τομέα της πληροφορικής με έμφαση στον εξοπλισμό Η/Υ για οικιακή χρήση (home computing), με στόχο την πλήρη κάλυψη των καταναλωτών σε προϊόντα πληροφορικής άμεσης αγοράς (one stop shop).  Το 1997 ιδρύθηκαν πέντε νέα καταστήματα Multirama στην περιοχή της Αθήνας.  

Το 1998 αποφασίστηκε η απόσχιση του κλάδου καταστημάτων Multirama από τη «Γερμανός ΑΒΕΕ» στη θυγατρική της εταιρεία Kid’s Center S.A., η οποία και μετονομάστηκε σε Multirama S.A.. Στα τέλη του ίδιου έτους το δίκτυο αριθμούσε δεκατρία καταστήματα.  

Το 1999 στο μετοχικό κεφάλαιο της εταιρείας συμμετείχε με ποσοστό 34% η εταιρεία λογισμικού Singular Α.Ε.Μ.Ε., μετά από απόφαση της Έκτακτης Γενικής Συνέλευσης της 12ης Ιουνίου 1999. Την ίδια χρονιά λειτούργησε το πρώτο κατάστημα Multirama με τη μέθοδο του franchising, ενώ δημιουργήθηκε και το τμήμα υπηρεσιών τεχνικής υποστήριξης «Multirama Support Plus» για προϊόντα Η/Υ, εξαρτήματα, περιφερειακά και λογισμικό.  

Το 2000 αποφασίστηκε η απορρόφηση της εταιρείας Multirama από την εισηγμένη στο Χρηματιστήριο Αθηνών εταιρεία Αθηναϊκή Ανώνυμος Εταιρεία Εμπορίου και Βιομηχανίας Υφασμάτων και η μετονομασία της σε Multirama S.A..  

Το 2001 η εταιρεία εκπόνησε πρόγραμμα αναδιοργάνωσης με στόχο τη μείωση κόστους, την αύξηση της αποδοτικότητας και την ενίσχυση της ικανότητας προσαρμογής στις απαιτήσεις της αγοράς. Το 2002 ο Πάνος Γερμανός απέκτησε το 41,9% του μετοχικού κεφαλαίου της εταιρείας.  Το 2003 το δίκτυο καταστημάτων αριθμούσε 41 σημεία πώλησης. Το 2004 προστέθηκαν 11 νέα καταστήματα ανεβάζοντας τον συνολικό αριθμό σε 52, ενώ το 2005 προστέθηκαν ακόμη 20, φθάνοντας συνολικά τα 72 καταστήματα.  

Τα επόμενα χρόνια, το δίκτυο μεγάλωσε και έφτασε τα 80 σημεία πώλησης σε Ελλάδα και Βουλγαρία, καθώς και 80 ακόμη τοποθεσίες μέσω των θυγατρικών του, Public και Get it Now. Η Kouros ήταν ο αποκλειστικός συνεργάτης σήμανσης και merchandising της Multirama και Get it Now και εγκεκριμένος προμηθευτής των Public μέχρι τη συγχώνευση των 3 δικτύων με το σήμα Public.

Η οπτική ταυτότητα εισήχθη το 2007. Η Kouros ανέπτυξε μια πλήρη σειρά λύσεων σήμανσης για το Multirama, συμπεριλαμβανομένων των τοτέμ επωνυμίας, φωτεινές επιγραφές flex-face, εξωτερικές πινακίδες και σημαίες. Το νέο RVI κατασκευάστηκε και εγκαταστάθηκε σε λιγότερο από 20 ημέρες σε όλη την Ελλάδα.

Η μόνη επωνυμία του πρώην ομίλου Multirama που επιβιώνει σήμερα, η Public είναι λιανοπωλητής προϊόντων τεχνολογίας, βιβλίων και παιχνιδιών. Έχουν επώνυμα επιλεγμένα καταστήματα Public σε Ελλάδα και Κύπρο χρησιμοποιώντας μια σειρά από λύσεις σήμανσης εσωτερικού και εξωτερικού χώρου, merchandising και έντυπα γραφικά. Έκλεισε το 2013 από αλλαγή προσανατολισμού του ομίλου του Πάνου Γερμανού.

 Παραπομπές 

Κατηγορία:Εμπορικά καταστήματα στην Ελλάδα
Κατηγορία:Εταιρείες ιδρυθείσες το 1996
Κατηγορία:Πρώην επιχειρήσεις της Ελλάδας